Nr. C 184/12 De Europæiske Fællesskabers Tidende 14. 7. 88 
Forslag til Rådets beslutning om vedtagelse af et særprogram for spredning og udnyttelse af 
resultater af videnskabelig og teknologisk forskning (1988 til 1992) 
KOM(88) 260 endelig udg. — SYN 136 
(Forelagt af Kommissionen den 1. juni 1988) 
(88/C 184/12) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130Q, stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I henhold til artikel 130K i Traktaten skal det flerårige 
rammeprogram for Fællesskabets aktioner inden for 
forskning og teknologisk udvikling (FTU) iværksættes 
ved hjælp af særprogrammer, der udarbejdes for de 
enkelte aktionslinjer; 
Rådet har ved sin afgørelse 87/516/Euratom, EØF (*) 
vedtaget et rammeprogram for Fællesskabets aktioner 
inden for forskning og teknologisk udvikling (1987 til 
1991), der omfatter aktioner inden for spredning og 
udnyttelse af resultater af videnskabelig og teknologisk 
forskning med henblik på at øge effektiviteten af selve 
FTU-arbejdet og stimulere innovationsprocessen og den 
industrielle udnyttelse i Europa; 
ved samme lejlighed besluttede Rådet at lægge øget vægt 
på disse horisontale aktioner, som spiller en væsentlig 
rolle ved udarbejdelsen af Fællesskabets videnskabelige 
og teknologiske strategi; 
programmet vedrørende spredning og udnyttelse af 
resultaterne af Fællesskabets teknologiske forskning og 
udvikling skal bidrage til at nå de hovedmål, Fælles­
skabet har opstillet, navnlig med hensyn til gennemfø­
relse af det indre marked, fremme af industriens interna­
tionale konkurrenceevne og formindskelse af ulighederne 
mellem de forskellige områder gennem styrkelse af den 
økonomiske og sociale samhørighed; 
dette program skal samordnes med andre fællesskabspro­
grammer på beslægtede områder som f.eks. SPRINT-
programmet og handlingsprogrammet for små og 
mellemstore virksomheder; 
de nye finansieringsmidler, som er blevet udviklet inden 
for rammerne af den finansielle teknik, kan anvendes til at øge effektiviteten af Fællesskabets støtte til udnyttelse 
af resultater; 
i forbindelse med Traktaten om Oprettelse af Det Euro­
pæiske Kul- og Stålfællesskab gennemfører Kommis­
sionen aktioner inden for kul- og stålsektoren, som ikke 
falder ind under FTU-rarnmeprograrnmet, og hvis resul­
tater skal spredes og udnyttes i form af passende selv­
stændige aktioner; 
aktionerne med sigte på en spredning og udnyttelse af 
resultaterne af særlige fællesskabsprogrammer for tekno­
logisk forskning og udvikling, som indgår i rammepro­
grammet (1987 til 1991), er en opfølgning af nævnte 
særprogrammer; 
Udvalget for Videnskabelig og Teknisk Forskning 
(CREST) er blevet hørt — 
VEDTAGET FØLGENDE BESLUTNING: 
Artikel 1 
Særprogrammet for spredning og udnyttelse af resultater 
af forskning inden for videnskab og teknologi, herefter 
benævnt »programmet for spredning og udnyttelse«, 
vedtages for en indledende periode på fire år begyn­
dende den 1. juli 1988. 
Artikel 2 
Første del af programmet for spredning og udnyttelse 
omfatter to underprogrammer, nemlig: 
Underprogram I : spredning ad passende kanaler af de 
resultater af Fællesskabets FTU-akti-
viteter, der ikke kræver beskyttelse, 
samt forbedring af udnyttelsesgraden 
og deraf følgende økonomiske aktivi­
teter, for så vidt angår de resultater, 
der kræver beskyttelse. 
Underprogram II: fremme af en fælles integreret infra­
struktur for datakommunikation med 
tilknyttede tjenester, hvortil de 
forskellige offentlige og private 
forskningscentre i Europa skal have 
adgang. 
O EFT nr. L 302 af 24. 10. 1987, s. 1. Indholdet af og målsætningerne for disse underpro­
grammer er nærmere angivet i bilag I. 
14. 7. 88 De Europæiske Fællesskabers Tidende Nr. C 184/13 
Artikel 3 
1. Det beløb, der skønnes nødvendigt til finansiering 
af Fællesskabets deltagelse i virkeliggørelsen af de 
aktioner, der er anført i artikel 2, er fastsat til 38 mio 
ECU, inkl. udgifter til 20 midlertidigt ansatte. 
2. Fællesskabet bidrager til iværksættelsen af dette 
program inden for rammerne af de bevillinger, der er 
afsat til dette formål på det almindelige budget for De 
Europæiske Fællesskaber. 
3. En vejledende opdeling af det anslåede samlede 
beløb på de aktiviteter, der er anført i bilag I, er inde­
holdt i bilag II. 
Artikel 4 
1. Kommissionen er ansvarlig for iværksættelsen af 
programmet for spredning og udnyttelse. 
2. I forbindelse med iværksættelsen af programmet 
bistås Kommissionen af et rådgivende udvalg, der består 
af repræsentanter for medlemsstaterne, og som har 
Kommissionens repræsentant som formand. Kommissio­
nens repræsentant forelægger udvalget et udkast til de 
foranstaltninger, der skal træffes. Udvalget afgiver en 
udtalelse om dette udkast inden for en frist, som 
formanden kan fastsætte under hensyntagen til de pågæl­
dende spørgsmåls hastende karakter, i givet fald ved 
afstemning. Udtalelsen optages i mødeprotokollen; 
derudover har hver medlemsstat ret til at anmode om, at 
dens holdning indføres i mødeprotokollen. Kommis­
sionen tager størst muligt hensyn til udvalgets udtalelse. 
Den underretter udvalget om, hvordan den har taget 
hensyn til dets udtalelse. 
Artikel 5 
1. Alle former for fællesskabsaktioner, som er hjemlet 
i artikel 87 i finansforordningen, anvendes til at gennem­
føre programmet for spredning og udnyttelse. Der kan 
navnlig anvendes kontrakter vedrørende studier og 
tjenesteydelser, som skal foretages på Kommissionens 
vegne, samt støtte, og der kan indgås kontrakter med 
omkostningsdeling. Indhentning af forslag eller tilbud 
(begrænsede eller offentlige) offentliggøres i givet fald i 
De Europæiske Fællesskabers Tidende. 
2. Med hensyn til støtte og kontrakter med omkost­
ningsdeling skal Kommissionens kontrahenter som regel 
bære en betydelig del af omkostningerne, som alt efter 
omstændighederne skal fastsættes nærmere af Kommis­
sionen efter høring af det i artikel 4 omhandlede udvalg. 3. Hjælp til europæiske samarbejdsnet er ligeledes en 
måde, hvorpå programmets mål kan nås. 
4. Reglerne for gennemførelse af programmet er 
nærmere angivet i bilag I. 
Artikel 6 
I overensstemmelse med den procedure, der skal fast­
lægges af Kommissionen, efter høring af udvalget og 
inden for rammerne af disse organers beføjelser 
udveksler medlemsstaterne og Kommissionen løbende 
alle relevante oplysninger vedrørende gennemførelsen af 
målsætningerne for programmet. 
Artikel 7 
1. I første halvdel af det tredje år efter programmets 
iværksættelse tager Kommissionen gennemførelsen heraf 
op til undersøgelse, og aflægger beretning til Rådet og 
Europa-Parlamentet om resultaterne af denne undersø­
gelse, i givet fald ledsaget af forslag om ændring eller 
forlængelse af programmet i lyset af de foreløbige resul­
tater. I løbet af samme periode skal der efter fremgangs­
måden i Traktatens artikel 130Q, stk. 2, vedtages forslag 
til foranstaltninger med henblik på at reducere de nega­
tive virkninger af sprogbarrierer inden for spredning og 
udnyttelse af resultater af forskning inden for videnskab 
og teknologi. 
2. Efter afslutningen af programmet aflægger 
Kommissionen beretning til Rådet og Europa-Parla­
mentet om evalueringen af de opnåede resultater. 
3. De i stk. 1 og 2 omhandlede beretninger udarbejdes 
i lyset af de i bilag I omhandlede målsætninger og i 
henhold til bestemmelserne i artikel 2, stk. 2, i afgørelse 
87/516 Euratom/EØF. 
Artikel 8 
1. Kommissionen bemyndiges til i overensstemmelse 
med Traktatens artikel 130N at forhandle aftaler med 
tredjelande, som deltager i Det Europæiske Samarbejde 
om Videnskabelig og Teknisk Forskning (COST), med 
henblik på at inddrage dem helt eller delvist i dette 
program. 
2. Kommissionen bemyndiges endvidere til at etablere 
passende forbindelser med EUREKA. 
Artikel 9 
Denne beslutning er rettet til medlemsstaterne. 
Nr. C 184/14 De Europæiske  Fællesskabers  Tidende 14. 7. 88 
BILAG  I 
FORMÅL  OG  VIDENSKABELIGT  OG  TEKNISK  INDHOLD 
UNDERPROGRAM  I 
Spredning  og udnyttelse  af resultaterne  af Fællesskabets  FTU-aktiviteter 
1, Formål 
At sikre  en effektiv  udnyttelse  af Fællesskabets  FTU-aktiviteter  med  henblik  på at nå det mål,  der  er 
fremsat  i rammeprogrammet,  nemlig  at styrke  den  europæiske  industris  videnskabelige  og teknologiske 
grundlag  og derved  medvirke  til gennemførelsen  af det indre  marked  og styrkelse  af den  økonomiske 
og sociale  samhørighed.  For  så vidt  angår  de resultater  af Fællesskabets  FTU-aktiviteter,  der ikke  skal 
beskyttes,  at sikre  fuldstændig  spredning  ad de rette  kanaler;  for så vidt  angår  de resultater,  der  skal 
beskyttes,  at sikre  en væsentlig  forbedring  af udnyttelsesgraden  og af de deraf  følgende  økonomiske 
aktiviteter. 
1.1. Spredning  af oplysninger  vedrørende  eksisterende  eller  planlagte  FTU-programmer  ved  hjælp  af 
hensigtsmæssige  metoder  og redskaber  såsom: 
— databaser 
— elektroniske  informationstjenester 
— informations-  og spredningscentre 
— udgivelse  og uddeling  af tryksager  (nyhedsbreve,  brochurer,  tidsskrifter,  artikler). 
Denne  aktivitet  skulle  gøre  det  lettere  at deltage  i almindelighed  i FTU-aktiviteter  og finde  samar-
bejdspartnere.  Så vidt  det  er muligt,  vil eksisterende  databaser  og tilknyttede  informationstjenester 
blive  anvendt. 
Sats for Fællesskabets  finansielle  deltagelse:  op til 100  %. 
1.2. Bestemmelse,  karakterisering  og screening  af resultater  af Fællesskabets  FTU-aktiviteter  på basis  af: 
— undersøgelse  af kontrakter  og beretninger 
— vurdering  af videnskabeligt/teknisk  potentiel  samt  andet  potentiel,  der kan  udnyttes 
— undersøgelse  af behovet  for beskyttelse  ved  hjælp  at patenter  osv. 
— besøg  på laboratorier,  hvor  det er hensigtsmæssigt. 
Sats for Fællesskabets  finansielle  deltagelse:  op til 100  %. 
1.3. Aktion  vedrørende  retlig  beskyttelse  af resultaterne  på basis  af: 
— opbygning  af et net af patentrådgivere 
— undersøgelse  af beretninger  før offentliggørelse 
— bistand  til kontrahenter  og opfindere 
— oplysningsaktiviteter. 
Sats for Fællesskabets  finansielle  deltagelse:  op til 100  %. 
1.4. Spredning  af resultater,  som  ikke  skal  beskyttes,  på basis  af: 
— publikationer  (bøger,  beretninger,  resumeer,  nyhedsbreve  osv.) 
— organisering  af og deltagelse  i seminarer,  konferencer,  udstillinger  osv. 
— organisering  af målrettede  spredningsaktiviteter 
— (kortvarig)  udstationering  af forskningsarbejdere 
— elektroniske  midler  såsom  databaser  og tilknyttede  tjenester. 
Sats for Fællesskabets  finansielle  deltagelse:  op til 100  %. 
14. 7. 88 De Europæiske Fællesskabers Tidende Nr. C 184/15 
1.5. Fremme af udnyttelsen af resultaterne på basis af: 
— økonomiske (præ-) gennemførligheds- og markedsundersøgelser 
— udarbejdelse af planer for forretningsvirksomhed 
— støtte til beskyttelsesforanstaltninger 
— hjælp til at finde partnere til joint ventures eller licensarbejde gennem udstillinger osv. 
— økonomisk og teknisk støtte, eller udvikling af prototyper eller demonstrationsprojekter 
— hjælp (eventuel præmiering) til at opnå pengemidler fra tredjeparter. 
Sats for Fællesskabets finansielle deltagelse: normalt op til 50 % af de samlede omkostninger ved 
projektet. I tilfælde af at det er nødvendigt at overskride denne sats, vil udvalget blive rådspurgt i 
henhold til procedurerne i artikel 4. 
UNDERPROGRAM II 
Datakommunikationsnet 
2. Formål 
At bidrage til — med henblik på at forbedre effektiviteten af spredningen af forsknings- og udvik­
lingsaktiviteterne i hele Europa — opbygningen af en fælles integreret infrastruktur for datakommuni­
kation, i særdeleshed: 
2.1. Hjælp til at drive RARE-sammenslutningen, især dens paneuropæiske projekter (inden for datahånd­
tering og filoverføring). 
Sats for Fællesskabets finansielle deltagelse: fastsættes senere. 
2.2. Fællesskabets bidrag til iværksættelsen af EUREKA COSINE-projektet. 
Sats for Fællesskabets finansielle deltagelse: fastsættes senere. 
2.3. Udarbejdelse af fortroligheds- og integritetskrav, for så vidt angår Fællesskabets FTU-oplysninger. 
Sats for Fællesskabets finansielle deltagelse: op til 100 %. 
Nr. C 184/16 De Europæiske Fællesskabers Tidende 14. 7. 88 
BILAG II 
Vejledende intern opdeling af bevillinger: 
UNDERPROGRAM I 
Spredning og udnyttelse af Fællesskabets FTU-resuItater 
mio ECU 
a) Indsamling og spredning af oplysninger om FTU-programmer og om gennem­
førelsen af rammeprogrammet 6,0 
b) Identifikation, karakterisering og screening af resultater 2,0 
c) Retlig beskyttelse af resultater (patenter osv.) 2,0 
d) Spredning af resultater fra FTU-programmer 6,0 
e) Udnyttelse af resultater 17,0 
Sub-total 33,0 
UNDERPROGRAM II 
Datakommunikationsnet 
a) Generel støtte til udvikling af datakommunikationsnet inden for FTU's område, i 
særdeleshed til RARE-sammenslutningen (Réseaux Associés pour la Recherche 
Européenne) og til finansieringen af EUREKA COSINE-projektet 4,0 
b) Udarbejdelse af fortroligheds- og integritetskrav, for så vidt angår Fællesskabets 
FTU-oplysninger 1>Q 
Sub-total 5,0 
I alt 38,0